KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2011. november 16-i ülésére)

TÁRGY: TAKÁCS EDIT RÉSZÉRE ÖNKORMÁNYZATI LAKÁS BÉRBEADÁSA

Takács Edit, a KTKT Általános Iskola és Középiskola Wattay Középiskola és Szakiskolája pedagógusa részére, 2002. december 2-től 2005. december 1-ig bérbeadásra került, az önkormányzati tulajdonú, Kiskőrös, Petőfi S. ú. 3. sz. I. e. 5. ajtószám alatti 1,5 szoba összkomfortos, 49 m2 alapterületű lakás. A lakásbérleti szerződés a Képviselő-testület határozata alapján 2009. december 1-ig, majd 2011. december 1-ig meghosszabbításra került.

A KTKT Egységes Iskola és Szakiskola főigazgatója kérte Takács Edit lakásbérleti jogviszonyának ismételt meghosszabbítását.

Kérelmét azzal indokolta, hogy munkatársa – aki 2001. augusztus 1-től dolgozik határozatlan idejű közalkalmazotti jogviszonyban – munkájával hosszútávon számol. Takács Edit a meglévő főiskolai végzettségét felhasználva, az elmúlt években számítástechnikai-ügyviteli szakon újabb főiskolai végzettséget szerzett. A közgazdasági és műszaki-informatikai szakközépiskolai osztályokban tanítja a gépírást és a szakiskolai szakmai képzésben az ügyvitellel kapcsolatos ismereteket. Szakmai vizsgára való felkészítő oktató-nevelő munkájával elégedet.

Takács Edit is kérte lakásbérleti szerződésének ismételt meghosszabbítását. Kérelmében jelezte, hogy párjával – aki 5 éve vidéken dolgozik - két kiskorú gyermeket nevelnek. A diploma, valamint a hozzá szükséges nyelvvizsga megszerzése jelentős kiadást jelentett a család számára. 2008-ban született meg a kisfia, akivel 2 évig gyeden volt. Ez idő alatt megfizethető hitel felvételére nem volt módjuk, így saját lakást nem tudtak vásárolni.

Az Önkormányzat lakásrendelete 8. § (3) bekezdése szerint „A Képviselő-testület a lakásbérleti jogviszonyt – különösen indokolt esetben – legfeljebb két alkalommal, alkalmanként legfeljebb 2 évi időtartamra meghosszabbíthatja.”

Figyelemmel arra, hogy Takács Edit lakásbérleti jogviszonyát a Képviselő-testület mér két alkalommal meghosszabbította, további meghosszabbítására nincs lehetőség.

A város szakember-ellátottságának biztosítása érdekében, az intézményvezető kérésére - figyelemmel Takács Edit kérelmében foglaltakra is - javasolom, a Képviselő-testület ismételten adja bérbe Takács Edit részére 2 éves időtartamra, de legfeljebb a KTKT Egységes Iskola és Szakiskolájánál fennálló és Kiskőrösön lévő tagintézményében végzett munkaviszonya időtartamára, a Petőfi S. ú. 3. sz. I. e. 5. ajtószám alatti 1,5 szoba összkomfortos, 49 m2 alapterületű lakást.

Kiskőrös, 2011. november 2.

HATÁROZAT-TERVEZET

A Képviselő-testület a város szakember-ellátottságának biztosítása érdekében, az önkormányzati tulajdonú, Kiskőrös, Petőfi S. ú. 3. sz. I. e. 5. ajtószám alatti 1,5 szoba összkomfortos, 49 m2 alapterületű lakást bérbe adja Takács Edit részére 2 éves időtartamra, de legfeljebb a KTKT Egységes Iskola és Szakiskolájánál fennálló és Kiskőrösön lévő tagintézményében végzett munkaviszonya időtartamára.

